techiaith/cofnodycynulliad_en-cy huggingface dataset:
English: Business Minister, it was hugely disappointing that the Welsh Government were unsuccessful in ensuring fairness is at the heart of any body that they fund. Disappointment was felt across this Chamber from all parties that the sports Minister, although recognising the blatant unfairness in the reorganisation of women's football here in Wales and, to her credit, getting the Football Association of Wales to admit their failings in this regard, still couldn't persuade this publicly funded body to relook at and adapt their reorganisation of women's football in this transition year to take into account on-pitch success, which should have been at the heart of all decision making in this regard, as we all agree. Minister, we often hear Ministers stand in this Chamber talking about building a fairer Wales, but it seems that, when it comes to these warm words being followed through by bodies that are funded or partly funded by the Welsh Government, there is no reason for them to follow it. So, Minister, can we have a statement from the relevant Minister on how ensuring fairness and recognising past performance can be attached as a condition to future financial support from this Government?
Welsh: Gweinidog Busnes, roedd yn siom enfawr bod Llywodraeth Cymru yn aflwyddiannus o ran sicrhau bod tegwch wrth wraidd unrhyw gorff y maen nhw'n ei ariannu. Cafodd siom ei deimlo ledled y Siambr hon gan bob plaid na lwyddodd y Gweinidog chwaraeon, er ei bod hi'n cydnabod yr annhegwch amlwg wrth ad-drefnu pêl-droed menywod yma yng Nghymru ac, er clod iddi, wedi cael Cymdeithas Bêl-droed Cymru i gyfaddef eu methiannau yn hyn o beth, i berswadio'r corff hwn sydd wedi'i ariannu'n gyhoeddus i ailystyried ac addasu'r ad-drefnu ar bêl-droed menywod yn y flwyddyn bontio hon er mwyn ystyried llwyddiant ar y cae. Fe ddylai hyn fod wedi bod wrth wraidd yr holl benderfyniadau a gafodd eu gwneud yn hyn o beth, fel yr ydym ni i gyd yn cytuno. Gweinidog, rydym ni'n aml yn clywed Gweinidogion yn sefyll yn y Siambr hon yn sôn am adeiladu Cymru decach, ond mae'n ymddangos, pan ddaw'n fater o ddilyn y geiriau teg hyn gan gyrff sy'n cael eu hariannu neu eu hariannu'n rhannol gan Lywodraeth Cymru, nad oes rheswm iddyn nhw eu dilyn. Felly, Gweinidog, a gawn ni ddatganiad gan y Gweinidog perthnasol ynghylch sut y byddai modd atodi sicrhau tegwch a chydnabod perfformiad yn y gorffennol fel amod i gymorth ariannol gan y Llywodraeth hon yn y dyfodol?
English: Thank you. I think Laura Anne Jones does raise a very important point, and, certainly, when I'm appointing boards or you're looking at the way Welsh Government funding is given, I think things that are very important to us - social justice, making sure that sustainability is at the fore - they are issues that we look at very carefully. Obviously, the Deputy Minister for Arts and Sport, and Chief Whip has made a written statement on the FAW, but we will certainly consider if there's anything further we can do.
Welsh: Diolch. Rwy'n credu bod Laura Anne Jones yn codi pwynt pwysig iawn, ac, yn sicr, pan fydda i'n penodi byrddau neu pan fyddwch chi'n edrych ar y ffordd y mae cyllid Lywodraeth Cymru yn cael ei roi, rwy'n credu bod y pethau sy'n bwysig iawn i ni - cyfiawnder cymdeithasol, gwneud yn siŵr bod cynaliadwyedd yn amlwg - maen nhw'n faterion yr ydym ni'n eu hystyried yn ofalus iawn. Yn amlwg, mae Dirprwy Weinidog y Celfyddydau a Chwaraeon a'r Prif Chwip wedi gwneud datganiad ysgrifenedig ynghylch Cymdeithas Bêl-droed Cymru, ond byddwn ni'n sicr yn ystyried a oes unrhyw beth arall y gallwn ni ei wneud.
English: Trefnydd, I know that my colleague Mike Hedges raised this issue, the cladding issue, last week, but subsequently I've met with further residents in Cardiff Bay, and I know there's a demonstration this Saturday about the cladding issues in Cardiff; they're going from the BBC to the Senedd. Trefnydd, the Welsh Government needs to provide answers to these residents. They need to know the amount available, how it will be accessible, questions about who is eligible to apply and what defects will be covered. Please could we have a comprehensive statement from the Minister to answer their questions and put their concerns to rest before the recess? Trefnydd, Members of all political colours, including your own party, will continue to ask these questions until we, and, more importantly, the residents, get the answers they deserve. Diolch yn fawr.
Welsh: Trefnydd, rwy'n gwybod bod fy nghyd-Aelod Mike Hedges wedi codi'r mater hwn, mater cladin, yr wythnos diwethaf, ond ar ôl hynny rwyf i wedi cyfarfod â thrigolion eraill ym Mae Caerdydd, ac rwy'n gwybod bod protest ddydd Sadwrn yma ynglŷn â'r materion cladin yng Nghaerdydd; maen nhw'n mynd o'r BBC i'r Senedd. Trefnydd, mae angen i Lywodraeth Cymru roi atebion i'r trigolion hyn. Mae angen iddyn nhw wybod faint sydd ar gael, sut y bydd modd ei ddefnyddio, cwestiynau o ran pwy sy'n gymwys i wneud cais a pha ddiffygion a gaiff eu cynnwys. A gawn ni ddatganiad cynhwysfawr gan y Gweinidog, os gwelwch yn dda, i ateb eu cwestiynau a thawelu eu pryderon cyn y toriad? Trefnydd, bydd Aelodau o bob lliw gwleidyddol, gan gynnwys eich plaid chi eich hun, yn parhau i ofyn y cwestiynau hyn nes y byddwn ni, ac yn bwysicach, y trigolion, yn cael yr atebion y maen nhw'n eu haeddu. Diolch yn fawr.
English: I know the Minister for Climate Change and her officials are absolutely working at pace around this issue, which is obviously very important to so many people. It's really important they have a safe place to live, and cladding has, we know, caused risks and can cause risks in the event of a fire, but it's obviously not the only concern. I don't think the Minister will be able to do a statement next week, which is obviously the only week left before the end of term, unfortunately, but I'm sure she will inform Members when that piece of work has been finished.
Welsh: Rwy'n gwybod bod y Gweinidog Newid Hinsawdd a'i swyddogion wir yn gweithio'n gyflym ar y mater hwn, sy'n amlwg yn bwysig iawn i gynifer o bobl. Mae'n bwysig iawn bod ganddyn nhw le diogel i fyw ynddo, ac mae cladin, fel y gwyddom, wedi achosi risgiau ac yn gallu achosi risgiau os bydd tân, ond mae'n amlwg nad hwnnw yw'r unig bryder. Nid wyf i'n credu y bydd y Gweinidog yn gallu gwneud datganiad yr wythnos nesaf, sef yr unig wythnos sydd ar ôl cyn diwedd y tymor, yn anffodus, ond rwy'n siŵr y bydd yn hysbysu'r Aelodau pan fydd y darn hwnnw o waith wedi'i gwblhau.
English: Could I ask for one Government statement on the issue of the scourge of violence against shop workers? Violence against shop workers has doubled in recent times, including during the pandemic, and that's why the Home Affairs Committee in Westminster said that the patchwork of existing law was inadequate and why, indeed, amendments were laid last night to the Police, Crime, Sentencing and Courts Bill debated in Westminster to strengthen protection for shop workers, and it was supported by the shop worker union Usdaw and the Co-operative Party, amongst many others. Regrettably, this was rejected by the UK Government on a Conservative three-line whip. Now, as we face a rising tide of abuse and violence against shop workers, could we have a statement from Welsh Government on their work with unions and with employers in Wales to tackle this that can give a clear statement on the need for customers to treat shop workers with respect, courtesy and with dignity - the same shop workers, in retailers large and small throughout Wales, who have kept the shelves stacked and the checkouts running smoothly throughout the pandemic, so that we didn't go without? And does she share my hope that the House of Lords, where the Home Office Bill now heads, will have more sympathy with the protection of shop workers than the UK Government demonstrated last night?
Welsh: A gaf i ofyn am un datganiad gan y Llywodraeth ar y broblem felltith o drais yn erbyn gweithwyr siopau? Mae trais yn erbyn gweithwyr siopau wedi dyblu yn ddiweddar, gan gynnwys yn ystod y pandemig, a dyna pam y dywedodd y Pwyllgor Materion Cartref yn San Steffan fod y clytwaith o gyfraith bresennol yn annigonol a pham, yn wir, y cyflwynwyd gwelliannau newydd neithiwr i Fil yr Heddlu, Troseddu, Dedfrydu a Llysoedd a gafodd ei drafod yn San Steffan i gryfhau diogelwch gweithwyr siopau, ac a gefnogwyd gan undeb y gweithwyr siop Usdaw a'r Blaid Gydweithredol, ymhlith llawer o rai eraill. Yn anffodus, cafodd hyn ei wrthod gan Lywodraeth y DU ar chwip tair llinell y Ceidwadwyr. Nawr, wrth inni wynebu llif cynyddol o gam-drin a thrais yn erbyn gweithwyr siopau, a gawn ni datganiad gan Lywodraeth Cymru ar eu gwaith gydag undebau a chyflogwyr yng Nghymru i fynd i'r afael â hyn a all roi datganiad clir am yr angen i gwsmeriaid drin gweithwyr siopau â pharch, cwrteisi ac urddas - yr un gweithwyr siop, mewn siopau manwerthu mawr a bach ledled Cymru, sydd wedi cadw'r silffoedd yn llawn a'r mannau talu'n gweithio'n ddi-dor drwy gydol y pandemig, fel nad oedd rhaid inni fynd heb ddim? Ac a yw'n rhannu fy ngobaith y bydd Tŷ'r Arglwyddi, pan ddaw Mesur y Swyddfa Gartref ger ei fron, yn cydymdeimlo'n fwy â diogelwch gweithwyr siopau nag a ddangosodd Llywodraeth y DU neithiwr?
English: Yes, I certainly do share that view. And isn't it sad that we have to remind people that all our shop workers deserve courtesy and respect? And we certainly saw last year, over the summer particularly, when I was meeting with the supermarkets regularly within my portfolio, that was always top of the agenda, unfortunately, the way that many of their staff were being treated. I worked closely with the police and other ministerial colleagues to make sure that any complaints or any assaults, verbal assaults, were recorded to make sure that the police were aware of the significant problem it unfortunately became. I mentioned in an answer during First Minister's questions that I am meeting with the supermarkets again next week and the retail sector. I will certainly ask them if it is continuing to be a problem in the way that it was last summer. I appreciate it's always been an issue, but I do think the pandemic, unfortunately, heightened those incidents of, unfortunately, as you say, violence against our retail workers.
Welsh: Yn sicr, rwy'n rhannu'r farn honno. Ac onid yw'n drist bod yn rhaid inni atgoffa pobl bod ein holl weithwyr siop yn haeddu cwrteisi a pharch? Ac yn sicr fe welsom y llynedd, dros yr haf yn arbennig, pan oeddwn i'n cyfarfod â'r archfarchnadoedd yn rheolaidd o fewn fy mhortffolio, roedd hynny bob amser ar frig yr agenda, yn anffodus, y ffordd yr oedd llawer o'u staff yn cael eu trin. Gweithiais i'n agos gyda'r heddlu a chyd-Weinidogion eraill i sicrhau bod unrhyw gwynion neu unrhyw ymosodiadau, ymosodiadau geiriol, yn cael eu cofnodi i sicrhau bod yr heddlu'n ymwybodol o'r broblem sylweddol a ddatblygodd, yn anffodus. Fe wnes i sôn mewn ateb yn ystod cwestiynau'r Prif Weinidog fy mod i'n cyfarfod â'r archfarchnadoedd eto yr wythnos nesaf a'r sector manwerthu. Byddaf i'n sicr yn gofyn iddyn nhw a yw'n parhau i fod yn broblem fel yr oedd yr haf diwethaf. Rwy'n sylweddoli ei fod wedi bod yn broblem erioed, ond rwy'n credu bod y pandemig, yn anffodus, wedi cynyddu'r achosion hynny o drais yn erbyn ein gweithwyr manwerthu, fel y dywedwch.
English: Minister, I have two suggestions. The Welsh Government has confirmed that the COVID booster vaccine - that is the third dose - will commence in September, and that the administration of this will happen in two stages. Teachers, however, are not in the first stage and, in my view, ought to be. I accept that this is a challenge, but we owe a lot to the staff in our schools who have done so much to support children during this pandemic, and now in making sure that their education recovers. We should have a statement in the Chamber outlining the Government's approach, because here is where announcements ought to be made. The No. 2 suggestion that I have: the programme for government talks a lot about the importance of the green economy. However, in the delivery of straightforward measures to support the much-needed growth in electric cars, Wales is behind the rest of the UK. No Welsh local authority features in the top 20 of authorities across the UK for rapid charging points, and only Bridgend, Cardiff and Newport make it to double figures for the number of devices installed. Will the Government outline how it proposes to speed up the installation of charging points across Wales to ensure that this much-needed programme does not run out of power? Thank you.
Welsh: Gweinidog, mae gennyf i ddau awgrym. Mae Llywodraeth Cymru wedi cadarnhau y bydd y brechlyn atgyfnerthu COVID - dyna'r trydydd dos - yn dechrau ym mis Medi, ac y bydd gweinyddu hyn yn digwydd mewn dau gam. Fodd bynnag, nid yw athrawon yn y cam cyntaf ac, yn fy marn i, fe ddylen nhw fod. Rwy'n derbyn bod hon yn her, ond mae arnom ddyled fawr i'r staff yn ein hysgolion ni sydd wedi gwneud cymaint i gefnogi plant yn ystod y pandemig hwn, ac yn awr i sicrhau bod eu haddysg yn cael ei adfer. Dylem gael datganiad yn y Siambr yn amlinellu dull gweithredu'r Llywodraeth, oherwydd dyma lle dylai'r cyhoeddiadau gael eu gwneud. Awgrym Rhif 2 yw hyn: mae'r rhaglen lywodraethu yn sôn llawer am bwysigrwydd yr economi werdd. Fodd bynnag, wrth gyflawni mesurau syml i gefnogi'r twf y mae mawr ei angen mewn ceir trydan, mae Cymru y tu ôl i weddill y DU. Nid oes yr un awdurdod lleol yng Nghymru ymhlith yr 20 awdurdod gorau ledled y DU ar gyfer mannau gwefru cyflym, a dim ond Pen-y-bont ar Ogwr, Caerdydd a Chasnewydd sy'n cyrraedd y ffigurau dwbl ar gyfer nifer y dyfeisiau sydd wedi'u gosod. A wnaiff y Llywodraeth amlinellu sut y mae'n bwriadu cyflymu'r broses o osod mannau gwefru ledled Cymru er mwyn sicrhau nad yw'r rhaglen hon y mae mawr ei hangen yn dod i ben? Diolch.
English: Certainly, in the previous term of Government, the Welsh Government gave significant funding to our local authorities to ensure that they were able to install the charging points that would be required as people purchase more cars. It's very important that when someone is considering buying an electric car they have the confidence to know that they can travel safely. In relation to your first point, I absolutely agree with you around the significant hard work and commitment and dedication that have been shown by our teachers. I'm sure the Member is aware that the Joint Committee on Vaccination and Immunisation advice in relation to the first vaccine, and the second vaccine obviously, was that it shouldn't be done on a career or a job basis. It was done on the groups, as you know, the top-nine priority groups, and I'm unaware that the JCVI have changed their advice. And, as you know, we do follow the JCVI. So, when it comes to the boosters, we will be offering the booster vaccine and the annual flu jab as soon as possible from September to, I think it's the top-four or five priority groups first.
Welsh: Yn sicr, yn nhymor blaenorol y Llywodraeth, rhoddodd Llywodraeth Cymru gyllid sylweddol i'n hawdurdodau lleol i sicrhau eu bod yn gallu gosod y mannau gwefru y byddai eu hangen wrth i bobl brynu mwy o geir. Mae'n bwysig iawn, pan fydd rhywun yn ystyried prynu car trydan, fod ganddyn nhw'r hyder i wybod y gallan nhw deithio'n ddiogel. O ran eich pwynt cyntaf, rwy'n cytuno'n llwyr â chi ynglŷn â gwaith caled ac ymrwymiad ac ymroddiad sylweddol ein hathrawon. Rwy'n siŵr bod yr Aelod yn ymwybodol mai cyngor y Cydbwyllgor ar Frechu ac Imiwneiddio o ran y brechlyn cyntaf, a'r ail frechlyn yn amlwg, oedd na ddylid ei wneud ar sail gyrfa neu swydd. Cafodd ei wneud ar sail y grwpiau, fel yr ydych chi'n ymwybodol, y naw prif grŵp blaenoriaeth, ac nid wyf i'n ymwybodol bod y JCVI wedi newid eu cyngor. Ac, fel y gwyddoch, rydym yn dilyn y JCVI. Felly, o ran y brechiadau atgyfnerthu, fe fyddwn ni'n cynnig y brechlyn atgyfnerthu a'r brechlyn ffliw blynyddol cyn gynted â phosibl o fis Medi, ac yn gyntaf, rwy'n credu, i'r pedwar neu bum grŵp blaenoriaeth uchaf.
English: Thank you. I agree with you that there should be proper scrutiny, and that's why we very much welcomed RCT's section 19 report; obviously, NRW had already produced their report. I think there are some concerning findings in the RCT section 19 report. There are clearly lessons that need to be learned following the devastating floods last year, and I think both NRW and RCT have acknowledged that in their respective reports. I am aware that the Minister for Climate Change will be meeting with NRW and RCT, and I'm sure will inform Members of the outcome of those discussions at the most appropriate time.
Welsh: Diolch. Rwy'n cytuno â chi y dylid cael craffu priodol, a dyna pam roedd croeso mawr i adroddiad adran 19 Rhondda Cynon Taf; yn amlwg, roedd CNC eisoes wedi cynhyrchu ei adroddiad yntau. Rwy'n credu bod rhai canfyddiadau sy'n peri pryder yn adroddiad adran 19 Rhondda Cynon Taf. Mae'n amlwg fod yna wersi sydd angen eu dysgu yn dilyn llifogydd dinistriol y llynedd, ac rwy'n credu bod Cyfoeth Naturiol Cymru a Rhondda Cynon Taf wedi cydnabod hynny yn eu hadroddiadau penodol nhw. Rwy'n ymwybodol y bydd y Gweinidog Newid Hinsawdd yn cyfarfod â Chyfoeth Naturiol Cymru a Rhondda Cynon Taf, ac rwy'n siŵr y bydd hi'n rhoi gwybod i'r Aelodau am ganlyniad y trafodaethau hynny ar yr adeg fwyaf priodol.
English: Leader of the house, I was listening to your response to my colleague from South Wales Central on the Plaid benches regarding the cladding scandal. And this is an issue I've raised on several occasions with you and directly with the Minister as well, and I'm grateful for the Minister's interaction over a period of time now. But there are two things I'd like to seek security over, or information, certainly, over. One is obviously Robert Jenrick's comments over the weekend that, in England certainly, through the Building Safety Bill that was laid in the House of Commons yesterday, the liability window will now be stretched to 15 years, and it will be retrospective. Could you inform us whether the Welsh Government will be taking those powers themselves, so that that would be relevant to home owners here in Wales? And secondly, when it comes to compensation and the ability of the Welsh Government to identify funds for compensation, I do think it's a matter of urgency that the Welsh Government come forward with a statement on this, and the summer recess shouldn't be a block to that. I'm someone who personally wants to push every time for oral statements, but I do believe, in this instance, that a written statement to inform Members of the progress on this very, very important issue is required, and we shouldn't allow recess to hold over for an eight to nine-week gap until September. So, will the Government commit to bringing forward a written statement as a matter of urgency, so that Members can inform their constituents of the progress on this important matter?
Welsh: Arweinydd y tŷ, roeddwn i'n gwrando ar eich ymateb i'm cyd-Aelod o Ganol De Cymru ar feinciau Plaid Cymru ynglŷn â sgandal y cladin. Ac mae hwn yn fater a godais i droeon gyda chi ac yn uniongyrchol gyda'r Gweinidog hefyd, ac rwy'n ddiolchgar am ryngweithio'r Gweinidog am gryn amser erbyn hyn. Ond mae yna ddau beth yr hoffwn i geisio sicrwydd yn eu cylch, neu wybodaeth, yn sicr, yn eu cylch. Mae'n amlwg mai un yw sylwadau Robert Jenrick dros y penwythnos y bydd y cyfnod atebolrwydd, yn Lloegr yn sicr, drwy'r Mesur Diogelwch Adeiladu a osodwyd gerbron Tŷ'r Cyffredin ddoe, yn cael ei ymestyn i 15 mlynedd, ac fe fydd hwnnw'n ôl-weithredol. A wnewch chi ddweud wrthym ni a fydd Llywodraeth Cymru yn cymryd y pwerau hynny ei hunan, fel y byddai hynny'n berthnasol i berchnogion cartrefi yma yng Nghymru? Ac yn ail, o ran iawndal a gallu Llywodraeth Cymru i nodi arian ar gyfer iawndal, rwy'n credu ei bod yn fater o frys i Lywodraeth Cymru gyflwyno datganiad ynglŷn â hyn, ac ni ddylai toriad yr haf fod yn rhwystr i hynny. Rwy'n cyfrif fy hun yn rhywun sy'n awyddus iawn i gael datganiadau llafar, ond rwy'n credu, yn yr achos hwn, fod angen datganiad ysgrifenedig i roi gwybod i'r Aelodau am y cynnydd ar y mater pwysig iawn hwn, ac ni ddylem ganiatáu i'r toriad olygu bwlch o wyth i naw wythnos tan fis Medi. Felly, a wnaiff y Llywodraeth ymrwymo i gyflwyno datganiad ysgrifenedig fel mater o frys, fel y gall yr Aelodau roi gwybod i'w hetholwyr am y cynnydd ar y mater pwysig hwn?
English: I absolutely agree with you around recess. And I think what I was saying in my previous answer was that there wasn't time - . I think you actually specifically asked me whether we could have an urgent statement next week, and I don't think that that piece of work that I referred to, by the Minister for Climate Change and her officials, will be finished then. But obviously, they are looking at how we develop a funding programme, to make sure we target the right support in a very complex issue. But certainly, if the Minister is able to bring forward a written statement over recess, I'm sure that will be welcomed by Members.
Welsh: Rwy'n cytuno'n llwyr â chi ynglŷn â'r toriad. Ac rwy'n credu mai'r hyn yr oeddwn i'n ei ddweud yn fy ateb blaenorol oedd nad oedd amser - . Rwy'n credu ichi ofyn yn benodol a allem gael datganiad brys yr wythnos nesaf, ac nid wyf i'n credu y bydd y darn hwnnw o waith y cyfeiriais i ato, gan y Gweinidog Newid Hinsawdd a'i swyddogion, wedi cael ei orffen erbyn hynny. Ond yn amlwg, maen nhw'n ystyried sut rydym ni am ddatblygu rhaglen ariannu, i sicrhau ein bod ni'n targedu'r gefnogaeth briodol mewn mater cymhleth iawn. Ond yn sicr, pe gallai'r Gweinidog gyflwyno datganiad ysgrifenedig dros y toriad, rwy'n siŵr y caiff hwnnw ei groesawu gan yr Aelodau.
English: The next item is a statement by the Counsel General and Minister for the Constitution on the legislative programme. And I call on the Minister to make his statement. Mick Antoniw.
Welsh: Yr eitem nesaf felly yw'r datganiad gan y Cwnsler Cyffredinol a Gweinidog y Cyfansoddiad ar y rhaglen ddeddfwriaethol. Rwy'n galw ar y Gweinidog i wneud ei ddatganiad. Mick Antoniw.
English: Diolch, Llywydd. Today, I am pleased to make a statement on our legislative programme, an essential part of our ambitious and radical programme for government, to help create a stronger, greener and fairer Wales. Llywydd, often it is our proposals for primary legislation that capture headlines, but this statement sets out a more complex web of legislative matters that will come before the Senedd this year. The context for this programme is challenging. The enormous impact of Brexit continues. This has already involved Welsh Ministers making over 70 statutory instruments and consent for over 200 UK Government statutory instruments in devolved areas. While we are nearing the end of the first phase of work, incorporating former European Union law into domestic legislation so that it functions following our withdrawal, much more remains to be done to reform and integrate this law with our policies for the post-EU landscape.
Welsh: Diolch, Llywydd. Heddiw, rwy'n falch o wneud datganiad am ein rhaglen ddeddfwriaethol ni, sy'n rhan annatod o'n rhaglen lywodraethu uchelgeisiol a radical, i helpu i greu Cymru sy'n gryfach, yn wyrddach ac yn decach. Llywydd, yn aml ein cynigion ni ar gyfer deddfwriaeth sylfaenol sy'n cipio'r penawdau, ond mae'r datganiad hwn yn amlinellu gwe fwy cymhleth o faterion deddfwriaethol a ddaw gerbron y Senedd eleni. Mae cyd-destun y rhaglen hon yn heriol. Mae effaith enfawr Brexit yn parhau. Mae hyn wedi golygu bod Gweinidogion Cymru eisoes wedi llunio dros 70 o offerynnau statudol ac wedi cydsynio ar dros 200 o offerynnau statudol Llywodraeth y DU mewn meysydd datganoledig. Er ein bod ni'n nesáu at ddiwedd cam cyntaf y gwaith, sy'n ymgorffori hen gyfreithiau'r Undeb Ewropeaidd mewn deddfwriaeth ddomestig fel eu bod yn weithredol yn dilyn ein tynnu yn ôl, mae llawer mwy i'w wneud eto o ran diwygio ac integreiddio'r cyfreithiau hyn â'n polisïau ni ar gyfer ein bywyd ôl-UE.
English: Thank you for your statement, Counsel General. There are a number of things contained within it that we in Plaid Cymru could agree with.
Welsh: Diolch ichi am eich datganiad, Cwnsler Cyffredinol. Mae yna nifer o bethau yn eich datganiad chi heddiw y mae modd i ni ym Mhlaid Cymru gytuno â nhw.